کوئٹہ (آن لائن) پاکستان پیپلزپارٹی سبی ڈویژن نا سیکرٹری اطلاعات میرریحان بگٹی پارینے کہ سبی نا شاریک باسن آدیر اٹ سہور وباملنگ اٹی ءُ‘ شار اٹ برف سپلائی کننگ کن گام گیج کننگے۔ سبی شار اٹ روچہ مبارک نا تُو اٹ برف انا تنکی ءِ‘ شاریک با ملنگ نا وخت آ یخ انگا دیر و شربت آن محروم ءُ۔ برف انا کارخانہ غاک برف اناسپلائی ءِ بند کرینو‘ سبی شار اٹ باسنی دے پہ دے آ ودنگ اٹی ءِ۔ برف انا کارخانہ غاک شارا ٹ لاک ڈاﺅن ناسوب آن برف انا سپلائی ءِ بند کرینو‘ او پارے کہ پاکستان پیپلزپارٹی نا ہر دور اٹ غریب آتے ریلیف رسینگانے‘ ساڑی حکومت الس ءِ آسراتی رسیفنگ اٹ پورو وڑ اٹ بے سہب مسنے۔ او مستی پارے کہ برف کارخانہ غاتا مالک آتے لاک ڈاﺅن نا مشکل ساہت اٹ ریلیف پیکیج تننگے۔
